MotoGP: Broer maak op vir Brad se agterstandDarryn Binder. (Foto: Twitter) Sondagmiddag het heuglik in die Binder-huishouding in Krugersdorp afgeskop toe die jong Darryn Binder derde op die podium gestaan het ná vanjaar se eerste Moto3-ren wat in Katar beslis is. Binder (Petronas Sprinta Racing), wat eerste weggespring het, was vir ŉ paar rondes voor, maar ná die dolle jaagtog het van die ander jaers hom ingehaal en verbygesteek. Die wedren is deur Jaime Masia (Red Bul, KTM) gewen met Pedra Acosta (Red Bull, KTM) tweede en Binder derde. Maar die soet is ŉ paar ure later in suur verander toe Darryn se broer Brad slegs 14de kon eindig in die MotoGP. Die ren is deur Maverick Vilanes (Yamaha) gewen, gevolg deur Johann Zarco (Pramac Racing), Francesco Bagnaia (Ducati), Joan Mir (Suzuki, Fabio Quartararo (Yamaha) en Alex Rins (Suzuki). Wat redelik seker is, is dat vanjaar se renne ontsettend straf gaan wees, want daar is verskeie aanspraakmakers en die spanne het hul huiswerk behoorlik gedoen.